8.

A III. melléklet a következőképpen módosul: a) az 5c., 5c.1., 5c.2. és 5c.3. pontban „az Északi-tengeren, a Skagerrakban és a La Manche csatorna keleti részén” helyébe „a La Manche csatorna keleti részén” szöveg lép; b) a melléklet a következő 5e. ponttal egészül ki: „5e. Valós idejű területlezárások az Északi-tengeren és a Skagerrakban 5e.1. E pont alkalmazásában: a) a következők minősülnek fiatal egyedeknek: — a közönséges tőkehal 35 cm-nél kisebb példányai, — a foltos tőkehal 30 cm-nél kisebb példányai, — a fekete tőkehal 35 cm-nél kisebb példányai, — a vékonybajszú tőkehal 27 cm-nél kisebb példányai; b) az a) pontban említett négy faj összesített mennyiségére vonatkoztatva a beavatkozási szint a fiatal egyedek tömegének 15 %-a. Azonban ha a tőkehal mennyisége a mintában meghaladja a négy faj összesített mennyiségének 75 %-át, a beavatkozási szint 10 %-ban kerül meghatározásra. 5e.2. A tagállamok azonosítják azon területeket, ahol fennáll a fiatal egyedeknek a beavatkozási szinteket meghaladó mértékben történő kifogásának kockázata. 5e.3. A tagállamok az 5e.2. pontnak megfelelően azonosított területeken – többek között közös telepítési tervek révén – vizsgálatokat végeznek annak megállapítására, hogy a fiatal egyedek százalékos aránya meghaladja-e a beavatkozási szintet. E célból a tagállamok: a) az e melléklet 7. függelékében foglalt rendelkezéseknek megfelelően mintát vesznek az egyes fogásokban található közönséges tőkehalból, foltos tőkehalból, fekete tőkehalból és vékonybajszú tőkehalból, és megmérik azt; b) valamennyi mintavételt dokumentálják az e melléklet 8. függelékében foglalt mintavételezési jelentés kitöltésével, amelyet elküldenek a part menti állam számára. A tagállamok felkérhetnek az érintett területen ellenőrzést végző más országokat is arra, hogy hajtsanak végre mintavételt a nevükben. 5e.4. Az érintett part menti tagállam honlapján haladéktalanul közzéteszi annak a földrajzi helynek a megjelölését, ahol az 5e.3. pont a) alpontjában említett mintavételre sor került, valamint a mintavételezés időpontját, továbbá a fiatal egyedek mennyiségét a közönséges tőkehal, foltos tőkehal, fekete tőkehal és vékonybajszú tőkehal összesített tömegének százalékában megadva. A százalékos arányt fajonként és a négy fajt összesítve is közzé kell tenni. 5e.5. Ha az 5e.3. pont a) alpontjában említett minta azt mutatja, hogy a fiatal egyedek százalékos aránya meghaladja a beavatkozási szintet, az érintett part menti tagállam az adott területen megtilt minden, a nyílt tengeri vonóhálótól, az erszényes kerítőhálótól, az eresztőhálótól, a hering, a makréla és a fattyúmakréla halászatát célzó gereblyézőhorogtól, a rákcsapdától, az étikagyló-kotróhálótól és a kopoltyúhálótól eltérő halászeszközökkel történő halászatot. A halászati tilalom alá helyezett terület az alábbi kritériumokon alapul: — a terület 4, 5 vagy 6 földrajzi pont összekötésével jön létre, — a beavatkozási szintet meghaladó mintát eredményező halászati művelet vagy műveletek középpontja egybeesik a halászati tilalom alá helyezett terület középpontjával, — a halászati tilalom alá helyezett terület 50 négyzetmérföld, ha az egy mintán alapul, és kívül esik az alapvonaltól számított legfeljebb 12 mérföldre lévő, az érintett tagállamok felségterületéhez vagy joghatósága alá tartozó vizeken, és — a Skagerrak területén egy időben legfeljebb 3 tilalmi terület lehet. 5e.6. Az 5e.5. pontban említett tilalom: — az érintett tagállam határozatát követően 12 órával lép hatályba, és — 21 napig alkalmazandó, majd ezt követően alkalmazása éjfélkor (UTC) automatikusan megszűnik. 5e.7. Az 5e.5. ponttól eltérve, ha a százalékos arány kis mértékben meghaladja a beavatkozási szintet, vagy a fogást a teljes mérete, az összetétele vagy a méreteloszlása miatt nem lehet reprezentatívnak tekinteni, a part menti tagállam az 5e.5. pont szerinti határozat meghozatala előtt a kiindulási minta vételezésétől számított 48 órán belül további információkat gyűjthet, beleértve a további fogások ellenőrzését is. 5e.8. Ha a halászati tilalom alá helyezendő terület más tagállamok vagy harmadik országok felségterületéhez vagy joghatósága alá tartozó területeket is magában foglal, a beavatkozási szint meghaladását megállapító tagállam haladéktalanul tájékoztatja az érintett szomszédos tagállamokat és harmadik országokat az eredményekről és a tilalomról, amelyről az 5e.5. ponttal összhangban született határozat. A szomszédos tagállamok haladéktalanul lezárják a területnek az ő felségterületükhöz vagy joghatóságuk alá tartozó részét. 5e.9. A part menti tagállam haladéktalanul: a) közzéteszi a honlapján az 5e.5. ponttal összhangban bevezetett tilalom részleteit; b) tájékoztatja – a lehetőségekhez mérten – a terület közelében tartózkodó hajókat; és c) e-mailben tájékoztatja az 5e.5. ponttal összhangban bevezetett tilalomról a Bizottságot és azon tagállamoknak és harmadik országoknak a műholdas hajómegfigyelési rendszerekre vonatkozó részletes rendelkezések megállapításáról szóló, 2003. december 18-i 2244/2003/EK rendelet (17) 3. cikkében említett halászati felügyelő központjait, amelyek hajói halászatot folytatnak az adott területen. A tagállamok minden szükséges intézkedést meghoznak annak biztosítására, hogy a halászati felügyelő központjaik tájékoztassák a lobogójuk alatt közlekedő, a tilalom által érintett hajókat. 5e.10. Az érintett part menti tagállam kérésre a Bizottság rendelkezésére bocsátja a részletes mintavételezési jelentéseket és az 5e.5. ponttal összhangban hozott határozatot alátámasztó indoklást. Amennyiben a Bizottság úgy véli, hogy a határozat indoklása nem kielégítő, felkérheti a tagállamot a határozat azonnali hatállyal való visszavonására vagy módosítására. c) a 6.6. pont vége a következő bekezdéssel egészül ki: „Ez az eltérés nem alkalmazandó a WGS84 koordináta-rendszerben megadott, a következő földrajzi pontokat sorrendben loxodromákkal összekötő vonallal határolt földrajzi területen: é. sz. 59°05′, ny. h. 06°45′ é. sz. 59°30′, ny. h. 06°00′ é. sz. 59°40′, ny. h. 05°00′ é. sz. 60°00′, ny. h. 04°00′ é. sz. 59°30′, ny. h. 04°00′ é. sz. 59°05′, ny. h. 06°45′.” d) a melléklet a következő 9a. ponttal egészül ki: „9a. Az Irminger-tengeren és a vele szomszédos tengereken folytatott vörösálsügér-halászatra vonatkozó egyedi intézkedések 9a.1. A 9a. pontban megállapított intézkedések alkalmazandók a vörös álsügéreknek (Sebastes spp.) az ICES V övezet nemzetközi vizein, valamint az ICES XII és XIV övezet közösségi vizeinek az alábbi koordinátákkal kijelölt területen (a továbbiakban: vörösálsügér-védelmi terület) folytatott halászatára: Pont sorszáma Északi szélesség Nyugati hosszúság 1 64°45′ 28°30′ 2 62°50′ 25°45′ 3 61°55′ 26°45′ 4 61°00′ 26°30′ 5 59°00′ 30°00′ 6 59°00′ 34°00′ 7 61°30′ 34°00′ 8 62°50′ 36°00′ 9 64°45′ 28°30′ 9a.2. A 2791/1999/EK rendelet 5. cikkének (1) bekezdésében előírt adatokon túlmenően a halászhajók parancsnokai a hajónaplóban rögzítik a vörösálsügér-védelmi területre való valamennyi belépést és az onnan való kilépést, valamint a fedélzeten tárolt összesített halfogást. A bejegyzésben a területet az »RCA« kóddal kell jelölni. 9a.3. A vörösálsügér-védelmi területen halászati tevékenységet folytató halászhajó parancsnoka az egyes naptári napokon végzett halászati műveletek befejezését követően naponta továbbítja a 2791/1999/EK rendelet 6. cikke (1) bekezdésének a) pontjában előírt fogási jelentést. A jelentés feltünteti a fogásokra vonatkozó utolsó közlés óta halászott, fedélzeten lévő fogásmennyiségeket. 9a.4. A 2791/1999/EK rendelet 6. cikke (1) bekezdésének a) pontjában előírt információkon túlmenően a halászhajók parancsnokai közlik azokat a fedélzeten lévő fogásmennyiségeket, amelyeket a vörösálsügérvédelmi területre való belépés, illetve az onnan való kilépés előtt adott utolsó közlés óta halásztak. 9a.5. A 9a.3. és 9a.4. pontban említett jelentéseket az 1085/2000/EK rendelet I. mellékletével összhangban kell elkészíteni. A jelentésekben a vörösálsügér-védelmi területen fogott mennyiségeket az »RCA« kóddal kell jelölni. 9a.6. E rendelet 39a. cikkének sérelme nélkül a vörösálsügér-védelmi területen fogott vörös álsügérek azonosítására szolgáló címkén vagy bélyegzőn fel kell tüntetni az »RCA« kódot. 9a.7. A hal vásárlói vagy birtokosai biztosítják, hogy a vörösálsügér-védelmi területen fogott és első alkalommal közösségi kikötőben kirakodott vagy átrakott vörös álsügéreket kirakodáskor vagy átrakáskor megmérjék. 9a.8. Tilos a 100 mm-nél kisebb szembőségű vonóhálók használata. 9a.9. A vörösálsügér-védelmi területen fogott, belezett és fejezett – a japán metszést is ideértve – vörös álsügérekre alkalmazandó átváltási tényező 1,70.”; e) a 15.1. pont helyébe a következő szöveg lép: „15.1. Tilos a fenékvonóhálóval és rögzített halászeszközökkel – ideértve a tengerfenéken rögzített kopoltyúhálókat, illetve horogsorokat – folytatott halászat a következő, a WGS84 koordináta-rendszerben megadott pontokat sorrendben loxodromákkal összekötő vonalakkal határolt területeken belül: A Reykjanesi-hátság egy része: — é. sz. 55° 04,5327′, ny. h. 36° 49,0135′ — é. sz. 55° 05,4804′, ny. h. 35° 58,9784′ — é. sz. 54° 58,9914′, ny. h. 34° 41,3634′ — é. sz. 54° 41,1841′, ny. h. 34° 00,0514′ — é. sz. 54°00,0′, ny. h. 34°00,0′ — é. sz. 53° 54,6406′, ny. h. 34° 49,9842′ — é. sz. 53° 58,9668′, ny. h. 36° 39,1260′ — é. sz. 55° 04,5327′, ny. h. 36° 49,0135′; Északi MAR-terület: — é. sz. 59°45′, ny. h. 33°30′ — é. sz. 57°30′, ny. h. 27°30′ — é. sz. 56°45′, ny. h. 28°30′ — é. sz. 59°15′, ny. h. 34°30′ — é. sz. 59°45′, ny. h. 33°30′; Középső MAR-terület (Charlie-Gibbs törésöv és a szubpoláris elülső régió [Subpolar Frontal Region]): — é. sz. 53°30′, ny. h. 38°00′ — é. sz. 53°30′, ny. h. 36°49′ — é. sz. 55° 04,5327′, ny. h. 36°49′ — é. sz. 54° 58,9914′, ny. h. 34° 41,3634′ — é. sz. 54° 41,1841′, ny. h. 34°00′ — é. sz. 53°30′, ny. h. 34°00′ — é. sz. 53°30′, ny. h. 30°00′ — é. sz. 51°30′, ny. h. 28°00′ — é. sz. 49°00′, ny. h. 26°30′ — é. sz. 49°00′, ny. h. 30°30′ — é. sz. 51°30′, ny. h. 32°00′ — é. sz. 51°30′, ny. h. 38°00′ — é. sz. 53°30′, ny. h. 38°00′; Déli MAR-terület: — é. sz. 44°30′, ny. h. 30°30′ — é. sz. 44°30′, ny. h. 27°00′ — é. sz. 43°15′, ny. h. 27°15′ — é. sz. 43°15′, ny. h. 31°00′ — é. sz. 44°30′, ny. h. 30°30′; Altair-fenékhegyek: — é. sz. 45°00′, ny. h. 34°35′ — é. sz. 45°00′, ny. h. 33°45′ — é. sz. 44°25′, ny. h. 33°45′ — é. sz. 44°25′, ny. h. 34°35′ — é. sz. 45°00′, ny. h. 34°35′; Antialtair-fenékhegyek: — é. sz. 43°45′, ny. h. 22°50′ — é. sz. 43°45′, ny. h. 22°05′ — é. sz. 43°25′, ny. h. 22°05′ — é. sz. 43°25′, ny. h. 22°50′ — é. sz. 43°45′, ny. h. 22°50′; Hatton-pad: — é. sz. 59°26′, ny. h. 14°30′ — é. sz. 59°12′, ny. h. 15°08′ — é. sz. 59°01′, ny. h. 17°00′ — é. sz. 58°50′, ny. h. 17°38′ — é. sz. 58°30′, ny. h. 17°52′ — é. sz. 58°30′, ny. h. 18°22′ — é. sz. 58°03′, ny. h. 18°22′ — é. sz. 58°03′, ny. h. 17°30′ — é. sz. 57°55′, ny. h. 17°30′ — é. sz. 57°45′, ny. h. 19°15′ — é. sz. 58°30′, ny. h. 18°45′ — é. sz. 58°47′, ny. h. 18°37′ — é. sz. 59°05′, ny. h. 17°32′ — é. sz. 59°16′, ny. h. 17°20′ — é. sz. 59°22′, ny. h. 16°50′ — é. sz. 59°21′, ny. h. 15°40′; A Rockalli-pad északnyugati része: — é. sz. 57°00′, ny. h. 14°53′ — é. sz. 57°37′, ny. h. 14°42′ — é. sz. 57°55′, ny. h. 14°24′ — é. sz. 58°15′, ny. h. 13°50′ — é. sz. 57°57′, ny. h. 13°09′ — é. sz. 57°50′, ny. h. 13°14′ — é. sz. 57°57′, ny. h. 13°45′ — é. sz. 57°49′, ny. h. 14°06′ — é. sz. 57°29′, ny. h. 14°19′ — é. sz. 57°22′, ny. h. 14°19′ — é. sz. 57°00′, ny. h. 14°34′ — é. sz. 56°56′, ny. h. 14°36′ — é. sz. 56°56′, ny. h. 14°51′ — é. sz. 57°00′, ny. h. 14°53′; A Rockalli-pad délnyugati része: — é. sz. 56°24′, ny. h. 15°37′ — é. sz. 56°21′, ny. h. 14°58′ — é. sz. 56°04′, ny. h. 15°10′ — é. sz. 55°51′, ny. h. 15°37′ — é. sz. 56°10′, ny. h. 15°52′ — é. sz. 56°24′, ny. h. 15°37′; Logachev Mound: — é. sz. 55°17′, ny. h. 16°10′ — é. sz. 55°33′, ny. h. 16°16′ — é. sz. 55°50′, ny. h. 15°15′ — é. sz. 55°58′, ny. h. 15°05′ — é. sz. 55°54′, ny. h. 14°55′ — é. sz. 55°45′, ny. h. 15°12′ — é. sz. 55°34′, ny. h. 15°07′ — é. sz. 55°17′, ny. h. 16°10′; A Rockalli-pad nyugati része: — é. sz. 57°20′, ny. h. 16°30′ — é. sz. 57°05′, ny. h. 15°58′ — é. sz. 56°21′, ny. h. 17°17′ — é. sz. 56°40′, ny. h. 17°50′ — é. sz. 57°20′, ny. h. 16°30′.”; f) a melléklet a következő ponttal egészül ki: „19a. A közösségi vizeken makrélát halászó harmadik országbeli hajókra vonatkozó feltételek Az alábbi rendelkezések alkalmazandók a közösségi vizeken makrélát halászni szándékozó harmadik országbeli hajókra: a) A hajók csak az érintett part menti tagállam illetékes hatósága engedélyének kézhezvételét követően kezdhetik meg halászati útjukat. E hajók csak akkor léphetnek be a közösségi vizekre, miután áthaladtak az alábbi ellenőrzési területek egyikén: — a 48 E2 ICES-négyszög a VIa körzetben, — az 50 F1 ICES-négyszög a VIa körzetben, — a 46 F1 ICES-négyszög a VIa körzetben. Legalább négy órával valamely ellenőrzési területre való belépést megelőzően, a hajóparancsnok a közösségi vizekre való belépéskor értesíti az egyesült királyságbeli halászati felügyelő központot (Edinburgh) az alábbi e-mail címen: ukfcc@scotland.gsi.gov.uk vagy telefonon (+ 44 131 271 9700). Az értesítésben meg kell adni a hajó nevét, nemzetközi rádióhívójelét, kikötői azonosító betű- és számjelzését (PLN), a rakomány fajonkénti összmennyiségét, valamint az ellenőrzési területet, amelyen keresztül a hajó belép a közösségi vizekre. A hajó nem kezdheti meg a halászatot mindaddig, amíg az értesítés beérkezését nem nyugtázzák, és meg nem történik az arra vonatkozó utasítások kézhezvétele, hogy a hajóparancsnoknak ellenőrzésre kell-e bocsátania a hajót vagy sem. Valamennyi igazolást egyéni azonosító számmal kell ellátni, amelyet a hajóparancsnok a halászati út végéig megőriz. b) A közösségi vizekre fogás nélkül belépő hajók mentesülnek az a) pontban meghatározott követelmények alól. c) A halászati út akkor tekinthető befejezettnek, amikor a hajó elhagyja a közösségi vizeket vagy behajózik egy közösségi kikötőbe, ahol fogását teljes mértékben kirakodják. A hajók csak akkor hagyhatják el a közösségi vizeket, miután áthaladtak az egyik ellenőrzési területen. A közösségi vizek elhagyásakor a hajó parancsnoka legalább két órával az ellenőrzési területek egyikére való belépés előtt értesíti az edinburgh-i halászati felügyelő központot az a) pontban meghatározott e-mail címen vagy telefonszámon. Az értesítésben meg kell adni a hajó nevét, nemzetközi rádióhívójelét, kikötői azonosító betű- és számjelzését (PLN), a rakomány fajonkénti összmennyiségét, valamint az ellenőrzési területet, amelyen a hajó áthaladni szándékozik. A hajó nem hagyhatja el az ellenőrzési területet mindaddig, amíg az értesítés beérkezését nem nyugtázzák, és meg nem történik az arra vonatkozó utasítások kézhezvétele, hogy a hajóparancsnoknak ellenőrzésre kell-e bocsátania a hajót vagy sem. Valamennyi igazolást egyéni azonosító számmal kell ellátni, amelyet a hajóparancsnok mindaddig megőriz, amíg a hajó el nem hagyja a közösségi vizeket.”; d) a III. melléklet a következő függelékekkel egészül ki: „A III. melléklet 7. függeléke Mintavételi módszerek A következő rendelkezésekkel összhangban kell elvégezni a mintavételt és a minta mérését: — A mintavételt és a minta mérését a halászhajó parancsnokával és legénységével szoros együttműködésben kell elvégezni. A hajóparancsnokot és legénységét ösztönözni kell a folyamatban való részvételre. Ösztönözni kell továbbá őket minden olyan információ megosztására, amely fontos lehet a halászati tilalom alá helyezett terület határainak megállapítása szempontjából. — Meg kell becsülni az egyes fogások során halászott teljes mennyiséget. — Mintavételt kell végezni, ha a becslések szerint egyetlen fogásban legalább 300 kg közönséges tőkehal, foltos tőkehal, fekete tőkehal és vékonybajszú tőkehal található. — A minta minimális mérete 200 kg közönséges tőkehal, foltos tőkehal, fekete tőkehal és vékonybajszú tőkehal. — A mintavételt úgy kell elvégezni, hogy az a négy faj tekintetében tükrözze a fogás összetételét. — A fogás mérete szerint adott esetben a fogás kezdetén, közepén és végén is kell mintavételt végezni. — A fiatal egyedek mennyiségét százalékos arányban kell kiszámítani fajonként és a négy faj összesítésével. — A mintavételezési jelentést megfelelően ki kell tölteni, közvetlenül a minta mérését követően. A jelentést ezt követően el kell küldeni a part menti államnak.” „A III. melléklet 8. függeléke